Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19, 151/22) te članka 98. stavak 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) Školski odbor Osnovne škole „Vitomir Širola-Pajo“ na svojoj sjednici održanoj dana 30. listopada 2024. godine donosi:

**ODLUKU O II. IZMJENAMA I DOPUNAMA STATUTA**

**OSNOVNE ŠKOLE „VITOMIR ŠIROLA-PAJO“**

**Članak 1.**

U Statutu Osnovne škole „Vitomir Širola-Pajo“,KLASA: 012-03/19-01/01, URBROJ: 2144-18-01-19-1 od 28. ožujka 2019. godine i Izmjena Statuta, KLASA: 012-03/20-01/01, URBROJ: 2144-18-01-20-1 od 6.7.2020. godine članak 8. mijenja se i glasi:

„Škola može promijeniti odnosno dopuniti djelatnost samo odlukom osnivača, na prijedlog školskog odbora.“

**Članak 2.**

U članku 60. stavak 1. točka 10. mijenja se i glasi:

„10. donosi Financijski plan, Godišnji i Polugodišnji izvještaj o izvršenju Financijskog plana na prijedlog ravnatelja.“

Točka 12. mijenja se i glasi:

„12 predlaže osnivaču promjenu odnosno dopunu djelatnosti škole,“

U točki 14. riječi: „200.000,00 kn do 500.000,00 kn“ zamjenjuju se riječima: „26.540,00 eura do 66.360,00 eura.“

U točki 16. riječi „500.000,00 kn“ zamjenjuju se riječima: „66.360,00 eura.“

**Članak 3.**

U članku 119. stavak 1. podstavak 8. mijenja se i glasi: „predlaže Školskom odboru donošenje Financijskog plana, Godišnjeg i Polugodišnjeg izvještaja o izvršenju financijskog plana te Plana nabave“.

U podstavku 29. riječi: „riječi: „200.000,00 kn“ zamjenjuju se riječima: “26.540,00 eura“,

**Članak 4.**

Članak 143. mijenja se i glasi:

„Uvjeti za tajnika Škole su završen:

1. sveučilišni integrirani prijediplomski i diplomski studij pravne struke ili stručni diplomski studij javne uprave,
2. stručni prijediplomski studij upravne struke, ako se na natječaj ne javi osoba iz točke a) ovoga stavka.

**Članak 5.**

U članku 146. stavak 2. na kraju rečenice se umjesto točke stavlja zarez i dodaju se riječi: „a upisi se mogu provoditi elektroničkim putem.“

Iza stavka 10. dodaje se novi stavak 11. koji glasi:

„U prvi razred upisuju se učenici koji pripadaju upisnom području Škole, a iznimno se može upisati u prvi razred Škole i učenike koji ne pripadaju upisnom području:

- ako to ne izaziva povećanje broja razrednih odjela utvrđenih planom upisa u Školi te u skladu s odredbom članka 18. stavka 3. Zakona o odgoju i obrazovanju u osnovnoj i srednjoj školi“

**Članak 6.**

Naslov iznad članka 148. mijenja se i glasi:

**„Nastavak školovanja učenika u Republici Hrvatskoj i priznavanje razdoblja obrazovanja u inozemstvu“**

Članak 148. mijenja se i glasi:

„Učenika stranog državljanina, azilanta, hrvatskog državljanina koji je prekinuo školovanje u inozemstvu ili apatrida koji želi nastaviti školovanje u Republici Hrvatskoj, Škola će upisati u odgovarajući razred nakon priznavanja razdoblja obrazovanja u inozemstvu.

Postupak priznavanja razdoblja obrazovanja u inozemstvu pokreće se na temelju pisanog zahtjeva roditelja učenika.

Zahtjev za priznavanje razdoblja obrazovanja u inozemstvu mora sadržavati:

– ispravu kojom se dokazuje razdoblje obrazovanja u inozemstvu u izvorniku,

– ovjereni prijevod isprave kojom se dokazuje razdoblje obrazovanja u inozemstvu

– ispravu o državljanstvu, osim u slučaju apatrida ili osoba bez državljanstva.

Rješenje o priznavanju razdoblja obrazovanja u inozemstvu donosi ravnatelj u skladu sa Zakonom o priznavanju i vrednovanju inozemnih obrazovnih kvalifikacija i Zakonom o općem upravnom postupku.

Škola je dužna pružati posebnu pomoć učenicima koji ne znaju ili nedostatno poznaju hrvatski jezik u skladu s odredbama Zakona o odgoju i obrazovanju u osnovnoj i srednjoj školi i Pravilniku o provođenju pripremne i dopunske nastave za učenike koji ne znaju ili nedostatno znaju hrvatski jezik i nastave materinskog jezika i kulture države podrijetla učenika.“

**Članak 7.**

Članak 151. mijenja se i glasi:

„Za učenika koji se ispisao iz Škole u e-Matici i drugoj odgovarajućoj pedagoškoj dokumentaciji zaključuje se posljednji razred koji je završio.“

**Članak 8.**

U članku 158. stavak 1. riječi: „nadležni centar za socijalnu skrb“ zamjenjuju se riječima: „nadležno tijelo za socijalni rad“

U stavku 4. na kraju rečenice umjesto točke stavlja se zarez i dodaju se riječi:

„u pravilu putem e-Dnevnika.“.

Iza stavka 6. dodaje se novi stavak 7. koji glasi:

„Izostanak učenika s nastave prema stavku 1., 2., 4. i 5. ovog članka obvezno je opravdati najkasnije u roku od pet dana od povratka učenika na nastavu.“

**Članak 9.**

U članku 159. dodaje se novi stavak 1. koji glasi:

„Roditelj učenika dužan je brinuti se da učenik redovito izvršava obaveze te u primjerenom roku javiti razlog izostanka učenika u pravilu putem e-Dnevnika.“

Dosadašnji stavci 1. i 2. postaju stavci 2. i 3.

**Članak 10.**

U članku 165. dodaje se novi stavci 4., 5. i 6. koji glase:

„Učiteljsko vijeće određuje termine održavanja popravnih ispita i objavljuje ih na mrežnim stranicama i oglasnoj ploči Škole.

Popravni ispiti održavaju se krajem školske godine, a najkasnije do 25. kolovoza tekuće školske godine.

Ako učenik zbog bolesti ili drugog opravdanog razloga ne pristupi popravnom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine. Iznimno, u slučaju da učenik nije mogao pristupiti popravnom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učeniku omogućiti polaganje ispita i nakon 15. listopada kalendarske godine, uz suglasnost ministra.“

**Članak 11.**

U članku 172. iza stavka 2. dodaje se novi stavak 3. koji glasi:

„Predmetni i razredni ispit organiziraju se na kraju nastavne godine, a ako učenik zbog bolesti ili drugog opravdanog razloga ne pristupi predmetnom ili razrednom ispitu u propisanim rokovima, Škola mu je dužna omogućiti polaganje ispita nakon prestanka razloga zbog kojeg nije pristupio ispitu, ali ne kasnije od 15. listopada kalendarske godine. Iznimno, u slučaju da učenik nije mogao pristupiti predmetnom ili razrednom ispitu zbog iznimno teške bolesti, hospitalizacije ili drugih iznimno teških okolnosti Škola je dužna učeniku omogućiti polaganje ispita i nakon 15. listopada kalendarske godine, uz suglasnost ministra.“

U dosadašnjem stavku 3. riječi: „Razredno vijeće“ zamjenjuju se riječima „Učiteljsko vijeće“.

U dosadašnjem stavku 4. riječi: „Razrednom vijeću“ zamjenjuju se riječima „Učiteljskom vijeću“.

U dosadašnjem stavku 5. riječi: „Razredno vijeće“ zamjenjuju se riječima „Učiteljsko vijeće“.

Dosadašnji stavci 3., 4. i 5. postaju stavci 4., 5. i 6.

**Članak 12.**

U članku 176. iza stavka 1. dodaju se novi stavci 2. i 3. koji glase:

„Učenici koji imaju status kategoriziranog sportaša pohađaju nastavu i završavaju osnovno i srednjoškolsko obrazovanje prema Pravilniku o načinu pohađanja i završetka obrazovanja sportaša.

Posebno daroviti učenici u umjetničkom području kao i učenici koji se pripremaju za međunarodna natjecanja pohađaju nastavu prema odluci Učiteljskog vijeća, a mogu polagati predmetni i razredni ispit na način propisan u članku 108. ovog statuta.“.

Dosadašnji stavci 2., 3. i 4. postaju stavci 4., 5. i 6.

**Članak 13.**

U članku 183. stavak 1. iza riječi: „programima“ dodaje se riječ “škole“.

**Članak 14.**

Ovaj prijedlog Odluke o izmjenama i dopunama Statuta dostavlja se osnivaču na prethodnu suglasnost.

Članak 15.

Utvrđuje se da je Skupština Istarske županije dala prethodnu suglasnost na ovaj prijedlog Odluke o Izmjenama i dopunama Statuta oznake KLASA: 602-02/24-02/238, URBROJ: 2316-01/3-24-7 od dana 10. listopada 2024.

**Članak 16.**

„Ovlašćuje se Školski odbor da temeljem ovih izmjena i dopuna Statuta utvrdi potpuni tekst Statuta.“

Predsjednik Školskog odbora:

Miroslav Gužvinec

Ova Odluka o II. izmjenama i dopunama Statuta objavljena je na oglasnoj ploči Škole dana 30. listopada 2024.g., a stupila je na snagu 7. studenog 2024.g.

Ravnateljica:

Dijana Franković, prof.

KLASA : 011-03/24-01/01

URBROJ : 2144-18-24-2

Nedešćina, 30.10.2024.